ກຳລັງຂອງອົງການນາໂຕ້ ຊ່ອຍປົດປ່ອຍ ນັກຂ່າວໜັງສືພິມ ທີ່ຖືກຈັບ ເປັນໂຕປະກັນ ໃນອັຟການິສຖານ
ຂ່າວສຳຄັນອື່ນໆ: ທ່ານໂອບາມາ ຈະກ່າວຄຳປາສັຍ ຕໍ່ຣັຖສະພາສະຫະຣັດ ກ່ຽວກັບການປະຕິຮູບ ຣະບົບຮັກສາ ສຸຂພາບ; ພວກຜູ້ນຳ ທີ່ຈະເຂົ້າກຳອຳນາດໃນຍີ່ປຸ່ນ ໄດ້
ກຳລັງຂອງອົງການນາໂຕ້ ໃນອັຟ ການິສຖານ ໃນວັນພຸດມື້ນີ້ ໄດ້ຊ່ວຍປົດປ່ອຍນັກ ຂ່າວໜັງສືພິມ NEW YORK TIMES ທີ່ຖືກ ພວກຫົວຮຸນແຮງ ຈັບເປັນໂຕປະກັນອອກມາໄດ້ ເຖິງແມ່ນນາຍພາສາຂອງລາວ ແລະທະຫານອັງ ກິດຄົນນຶ່ງ ໄດ້ເສັຽຊີວິດໃນການປະຕິບັດງານດັ່ງ ກ່າວ ນາຍ STEPHEN FARREL ທີ່ຖືສອງ ສັນຊາດ ທັງອັງກິດແລະໄອແລນດ໌ ໄດ້ຖືກລັກ ພາໂຕໄປ ໃນມື້ວັນເສົາແລ້ວ ຂະນະທີ່ ໄປລາຍ ງານຂ່າວລຸນຫລັງການໂຈມຕີທາງອາກາດຂອງ ອົງການນາໂຕ້ ທີ່ເປັນບັນຫາໂຕ້ແຍ້ງທີ່ແຂວງKUNDUZ ໃນພາກເໜືອ ອັຟການິສຖານ ນາຍ FARREL ແຈ້ງໃຫ້ໜັງສືພິມ NEW YORK TIMESຊາບວ່າ ນາຍພາສາຂອງ ລາວ ຄືນາຍ SULTAN MUNADI ທີ່ຖືກລັກພາໂຕໄປ ພ້ອມກັບລາວນັ້ນໄດ້ຖືກຍິງຕາຍ ໃນລະຫວ່າງການປະຕິບັດງານ ບຸກເຂົ້າໄປຊ່ອຍ ເອົາພວກລາວອອກມາ ນາຍFARREL ເວົ້າວ່າ ລາວບໍ່ຮູ້ຈັກວ່າ ນາຍພາສາຂອງລາວ ຖືກລູກປືນຂອງພວກທີ່ບຸກເຂົ້າໄປຊ່ອຍ ຫລືຂອງພວກຫົວຮຸນແຮງ ປະທາ ນາທິບໍດີສະຫະຣັດ ທ່ານ BARACK OBAMA ມີກຳນົດທີ່ຈະກ່າວຄຳປາສັຍ ຕໍ່ທັງສະພາສູງ ແລະສະພາຕ່ຳ ສະຫະຣັດ ໃນຕອນແລງຂອງ ວັນພຸດມື້ນີ້ ໃນຄວາມຫວັງເພື່ອຈະ ຊັກຊວນ ໃຫ້ ບັນດາສະມາຊິກ ສະພາເຫລົ່ານີ້ຮັບເອົາ ຄວາມຄິດຂອງທ່ານ ກ່ຽວກັບການປະຕິຮູບ ຣະບົບຮັກສາສຸຂພາບ ພາລະກິດທີ່ຍຸ່ງຍາກທີ່ສຸດຂອງທ່ານ OBAMA ກໍຄື ຈະຊັກຊວນໃຫ້ພວກ ທີ່ຍັງສົງສັຍບໍ່ແນ່ໃຈຮວມທັງສະມາຊິກ ຂອງພັກຣີພັບຣີກັນ ແລະສະມາຊິກ ຂອງພັກເດໂມແຄຣັທທີ່ນິຍົມແນວທາງປານກາງ ນັ້ນວ່າ ຂໍ້ສເນີຂອງທ່ານ ກ່ຽວກັບໂຄງການປະກັນພັຍສຸຂພາບ ທີ່ບໍຣິຫານງານໂດຍ ຣັຖບານນັ້ນ ເປັນແຜນການທີ່ດີ ທ່ານ OBAMAໂຕ້ແຍ້ງວ່າ ມັນຈະພາໃຫ້ ມີການແຂ່ງຂັນ ກັບບໍຣິສັດປະກັນ ພັຍສຸຂພາບເອກກະຊົນຂະນະທີ່ ພວກຕຳໜິຕິຕຽນ ບາງຄົນເວົ້າວ່າ ມັນຈະເທົ່າກັບ ເປັນການເຂົ້າຄວບຄຸມອຸສາຫະກັມດັ່ງກ່າວ ຂອງຣັຖບານ ໂຄສົກຂອງທຳນຽບຂາວ ກ່າວໃນມື້ວານນີ້ວ່າ ທ່ານOBAMA ຈະພະຍາຍາມ ໃຫ້ຄວາມກະຈ່າງແຈ້ງເພີ້ມຕື່ມ ກ່ຽວກັບລາຍລະອຽດຂອງໂຄງການນີ້ ພັກຣັຖບານທີ່ຫາກໍຖືກ ຮັບເລືອກໃໝ່ ຂອງຍີ່ປຸ່ນໄດ້ບັນລຸການຕົກລົງ ກັບພັກການເມືອງນ້ອຍໆ ອີກ 2 ພັກ ກ່ຽວກັບ ນະໂຍບາຍທີ່ສຳຄັນໆ ເພື່ອສ້າງຕັ້ງ ຣັຖບານ ປະສົມ ໂຄສົກຄົນນຶ່ງຂອງພັກປະຊາທິປະໄຕຍີ່ປຸ່ນ ຫລື DPJ ກ່າວໃນວັນພຸດມື້ນີ້ວ່າ ເລຂາທິການຂອງພັກການເມືອງທັງ 3 ສາມາດແກ້ໄຂ ບັນຫາຂັດແຍ້ງ ທີ່ຍັງຄົງຄ້າງກ່ຽວກັບນະໂຍບາຍ ດ້ານການປ້ອງກັນປະເທດ ແລະຕ່າງປະເທດໄດ້ແລ້ວ ພັກປະຊາທິປະໄຕຍີ່ປຸ່ນ ໄດ້ຮັບໄຊຊະນະຢ່າງຖ້ວມລົ້ນ ໃນການເລືອກຕັ້ງສະພາແຫ່ງຊາດ ເມື່ອວັນທີ 30 ສິງຫາຜ່ານມາ ແຕ່ຈຳເປັນຕ້ອງ ໄດ້ຮັບຄວາມສນັບສນຸນຈາກອີກ 2 ພັກນ້ອຍໆ ຈຶ່ງຈະສາມາດ ຄວບຄຸມສະພາສູງຂອງຍີ່ປຸ່ນ ການໄດ້ຮັບໄຊຊະນະຂອງພັກປະຊາທິປະໄຕຍີ່ປຸ່ນທີ່ວ່ານີ້ ເຮັດໃຫ້ການປົກຄອງ ຢ່າງຕໍ່ເນື່ອງຂອງພັກເສຣີປະຊາທິປັດ ທີ່ມີມາເປັນເວລາ ດົນກວ່າເຄິ່ງສັຕວັດ ສິ້ນສຸດລົງ ບໍ່ດົນຫລັງຈາກການເລືອກຕັ້ງ ພັກປະຊາທິປະໄຕຍີ່ປຸ່ນ ກໍໄດ້ເປີດການເຈຣະຈາຫາຣືກັບພັກສັງຄົມປະຊາທິປະໄຕ ແລະພັກປະຊາຊົນໃໝ່ ເຈົ້າໜ້າທີ່ເກົາຫລີໃຕ້ ກ່າວວ່າ ກຸງໂຊລສົງສັຍວ່າເກົາຫລີເໜືອໄດ້ ຕັ້ງໃຈ ປ່ອຍນ້ຳອອກຈາກເຂື່ອນ ລົງໃສ່ແມ່ນ້ຳ ໃນເຂດຊາຍແດນໃຫ້ເກີດພັຍນ້ຳຖ້ວມໃນ ມື້ວັນອາທິດຜ່ານມາ ທີ່ເຮັດໃຫ້ມີຜູ້ເສັຽຊີວິດ 6 ຄົນໃນເກົາຫລີໃຕ້ ກ່ອນໜ້ານີ້ ໃນຕົ້ນອາທິດ ກະຊວງປ້ອງກັນປະເທດ ເກົາຫລີໃຕ້ກ່າວວ່າ ຍັງບໍ່ທັນມີຮ່ອງຮອຍໃດໆ ທີ່ສະແດງໃຫ້ເຫັນວ່າ ການປ່ອຍນ້ຳທີ່ວ່ານັ້ນແມ່ນມີເຈຕນາເພື່ອໂຈມຕີ ແຕ່ໃນການໃຫ້ຄວາມເຫັນ ຕໍ່ບັນດາສະມາຊິກສະພາແຫ່ງຊາດ ຂອງເກົາຫລີໃຕ້ ໃນວັນພຸດມື້ນີ້ ຣັຖມຸນຕຣີທ້ອນໂຮມຊາດ ເກົາຫລີໃຕ້ທ່ານ HYUN IN TAEK ກ່າວວ່າ ຂະນະທີ່ ຈຸດປະສົງອັນແທ້ຈິງ ຍັງບໍ່ທັນເປັນທີ່ຈະແຈ້ງເທື່ອ ແຕ່ຣັຖບານເກົາຫລີໃຕ້ ເຫັນວ່າ ການປ່ອຍນ້ຳ ຂອງເກົາຫລີເໜືອລົງໃສ່ແມ່ນ້ຳ IMJIN ນັ້ນ ໄດ້ເຮັດໄປ ດ້ວຍຄວາມຕັ້ງໃຈ ທ່ານ HYUNບໍ່ໄດ້ໃຫ້ລາຍລະອຽດໃດໆ ຫລາຍໄປກວ່ານີ້ ແຕ່ທ່ານຍັງເວົ້າວ່າ ເກົາຫລີໃຕ້ເຫັນວ່າເຣື່ອງນີ້ເປັນທີ່ກັງວົນໃຈ ຍ້ອນເກົາຫລີເໜືອ ບໍ່ໄດ້ເວົ້າເຖິງ ຊາວເກົາຫລີໃຕ້6 ຄົນ ທີ່ເສັຽຊີວິດນັ້ນ ເຈົ້າໜ້າທີ່ອອສ ເຕຣເລັຽກ່າວວ່າ ຕົນຈະເລີ້ມທຳການສືບສວນດ້ານ ອາຊຍາກັມສົງຄາມ ກ່ຽວກັບການເສັຽຊີວິດ ຂອງ ພວກນັກຂ່າວ 5 ຄົນ ໃນມື້ກ່ອນທີ່ອິນໂດເນເຊັຽ ບຸກເຂົ້າໄປ ໃນຕີມໍຕາເວັນອອກ ໃນປີ 1975 ຕຳຣວດຂອງຣັຖບານກາງອອສເຕຣເລັຽ ໄດ້ປະກາດ ໃນວັນພຸດມື້ນີ້ວ່າ ຕົນຈະດຳເນີນການສືບສວນກ່ຽວກັບເຣື່ອງນີ້ ໂດຍອີງຕາມ ຜົນການກວດສອບ ຂອງຮອງຫົວໜ້າເຈົ້າໜ້າທີ່ສັນນະສູດສົບ ຂອງຣັດ NEW SOUTH WALES ໃນປີ 2007 ທ່ານນາງDORELLE PINCH ລົງຄວາມເຫັນວ່າ ພວກນັກຂ່າວໄດ້ ຖືກຂ້າຕາຍ ໂດຍກຳລັງພິເສດຂອງອິນໂດເນເຊັຽ ທີ່ເມືອງ BALIBO ຂະນະທີ່ເຂົາເຈົ້າ ພວມພະຍາຍາມ ຈະຍອມຈຳນົນ ທ່ານນາງ PINCH ກ່າວວ່າ ພວກຜູ້ຊາຍຈຸນີ້ ໄດ້ຖືກປະຫານຊີວິດຍ້ອນບໍ່ຢາກໃຫ້ຄວາມລັບ ກ່ຽວກັບການບຸກລຸກ ຮົ່ວໄຫລ ອິນໂດເນເຊັຽ ໄດ້ປະຕິເສດມາເປັນເວລາດົນນານແລ້ວ ກ່ຽວກັບການສັງຫານ ພວກນັກຂ່າວຈຸນີ້ ໂດຍເວົ້າວ່າພວກເຂົາເຈົ້າເສັຽຊີວິດ ຍ້ອນຖືກລູກຫລົງ ໃນລະຫວ່າງການສູ້ຣົບ ລະຫວ່າງທະຫານອິນໂດເນເຊັຽ ແລະພວກກະບົດ ຕີມໍຕາເວັນອອກ ກະຊວງການ ຕ່າງປະເທດອິນໂດເນເຊັຽ ກ່າວວ່າ ຕົນຖືວ່ າຄະດີດັ່ງກ່າວນີ້ ໄດ້ປິດລົງແລ້ວ CN-035 ສື່ມວນຊົນ ຂອງອິສ ຣາແອລ ລາຍງານວ່າ ນາຍົກຣັຖມຸນຕຣີອິສຣາ ແອລທ່ານ BENJAMINNETANYAHU ໄດ້ ເດີນທາງ ຢ່າງລັບໆ ໄປຍັງຣັດເຊັຽ ໃນຕົ້ນອາທິດ ນີ້ເພື່ອປຶກສາຫາຣື ກ່ຽວກັບເຣື່ອງ ການຕົກລົງ ຂາຍອາວຸດ ຂອງມົສກູ ໃຫ້ແກ່ສັດຕຣູຂອງອິສຣາແອລ ຄືອີຣ່ານ ແລະຊີເຣັຽ ໜັງສືພິມ ພາສາຢິວ YEDIOT AHARONOTລາຍງານວ່າ ທ່ານ NETANYAHU ໄດ້ເດີນທາງ ໄປມົສກູ ໃນມື້ວານນີ້ ຊື່ງເປັນການອະທິບາຍ ກ່ຽວກັບການ ຫາຍໂຕໄປ ຂອງທ່ານ ເປັນເວລາ ຫລາຍໆຊົ່ວໂມງນັ້ນ ທຳນຽບຂອງທ່ານ ເວົ້າວ່າ ທ່ານໄດ້ເດີນທາງ ໄປຢ້ຽມຢາມ ສະຖານທີ່ ຮັກສາຄວາມປອດພັຍແຫ່ງຕ່າງໆ ໃນອິສຣແອລ ຣັຖບານອິສຣາແອລ ໄດ້ພະຍາຍາມເກັ້ຽກ່ອມຣັດເຊັຽບໍ່ໃຫ້ຂາຍ ຣະບົບລູກສອນໄຟ ຕໍ່ຕ້ານອາກາສຍານ S-300 ໃຫ້ແກ່ອີຣ່ານຊຶ່ງຈະຕິດຕັ້ງ ຣະບົບດັ່ງກ່າວ ຢູ່ອ້ອມ ສະຖານທີ່ນິວເຄລັຽຕ່າງໆ ຂອງຕົນນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ